'Versoening vergeefs sonder ekonomiese vryheid' | Maroela Media
Die EFF het Woensdag gesê versoening is tevergeefs sonder ekonomiese bevryding.
"Vir die EFF is die 2015-Versoeningsdag 'n belangrike herinnering aan die feit dat ons mense sonder die versoening van grond en bestaansmiddele besoekers in die land van hul geboorte bly. Ons glo dat die vredesooreenkomste van 1994 in gebreke bly totdat die land teruggegee word aan die swart meerderheid," het Mbuyiseni Ndlozi, woordvoerder van die EFF, gesê.
"Versoeningsdag is 'n dag wanneer ons terugkyk op die rasseoorlog, geweld en onteiening wat inheemse mense gely het aan die hand van wit koloniale en apartheidsmagte. Dit is 'n dag waarop ons die vordering van die totstandkoming van 'n vreedsame samelewing tussen die opvolgende geslagte van die onderdruktes en onderdrukkers evalueer. Ons vra hoe demokrasie, soos dit gestalte gekry het in ons grondwet, daarin geslaag het om rasgekoppelde oppermag uit te wis en 'n werklik regverdige en gelyke samelewing teweeg te bring."
Ndlozi het gesê die realiteit is dat Suid-Afrika se maatskaplike samehorigheid 21 jaar ná 1994 aan 'n draadjie hang met die lewens van histories onderdruktes slegter daaraan toe as gevolg van armoede, werkloosheid en vernedering.
"Dit terwyl die lewens van die begunstigdes van die moordende apartheidsregime voortgaan om in rykdom te floreer. Die meerderheid van swart mense gaan voort om te ly sonder grond, as gevolg van uitbuiting van goedkoop arbeid, hongersnood, swak skoolopleiding en gesondheidsorg, soos hulle gedoen het onder koloniale en apartheidsbewind."
Volgens Ndlozi het die post-apartheid demokratiese regering net op sport en ander kulturele simbole staatgemaak om nasionale samehorigheid te bou.
"Dit is sinloos om elke jaar oor versoening en vergifnis te bly praat sonder om uit te maak presies watter rasseonteiening 'n koloniale en apartheidsverlede tot stand gebring het. Die gesprek oor versoening is onderdrukkend as ingrypende grondhervorming nie deel is daarvan nie. Niks is boser nie as om armes, wat eeue lank gebuk gegaan het onder onteiening en koloniale geweld, te vra om in rasseversoening te glo terwyl hulle steeds bly leef soos die geval was onder kolonialisme."
Ndlozi het gesê Suid-Afrika se wit monopoliekapitaal is die grootste struikelblok tot nasionale versoening.
En wie se skuld is dit dat die geld op is? Hou op om die wittes te blameer vir julle onvermoens om enigsins te presteer!!!
Dit hang af wat jy bedoel met "ekonomiese Vryheid". As jy bedoel "Ekonomiese Vryheid" om jouself te bekwaam, jou talente aan te wend om van die land 'n beter plek te maak, 'n toekoms te skep vir jou nageslag, verantwoordelik om te gaan met die land se hulpbronne, hard te werk om te kan werk"…..dan is jy op die regte pad. As jy bedoel "Ekonomiese Vryheid" om te VAT wat ander voor gewerk het, en dit deur jou kerf te trek, en dan nog meer te wil hê totdat alles aan flarde lê, en jy geen benul het hoekom dit… Lees meer »
Ndlozi, jy is vry om te werk, 'n besigheid te begin en handel te dryf met wie jy wil, dus meer vry as mense wat gekeer word om dit te doen agv velkleur.
Ndlozi word wakker. Het jy in jou lewe al een dag se eerlike harde werk gedoen? Waarom wil jy alles verniet hê?
Nou werk vir dit. Dis die rede hoekom die foreigners so goed doen hulle werk etiek is baie goed. Obs het van n SA huishulp na n Malawiese huishulp oorgeskakel beste besluit ooit. Die nuwe een werk baie hard. So Mnr EFF hou op kla en demand en die land afbrand en besteel en werk soos die res van obs vir jou eie ekonomiese vryheid.